ທະນາຄານພັດທະນາອາຊີຊ່ວຍລັດຖະບານລາວ 2 ໂຄງການມູນຄ່າ 120 ລ້ານກວ່າໂດລາສະຫະລັດ
ທະນາຄານພັດທະນາອາຊີ ຫລື ເອດີບີ ໄດ້ສະຫນອງທຶນໃຫ້ແກ່ລັດຖະບານແຫ່ງ ສປປ ລາວ ສຳລັບ 2ໂຄງການ
ແລະ ໂຄງການແຜນງານບູລິມະສິດໃນແຜນຍຸດທະນາສາດການຮ່ວມມືລະຫວ່າງ ສປປ ລາວ ກັບ ທະນາຄານ
ພັດທະນາອາຊີ ໄລຍະປີ 2012-2016 ມູຄ່າ 120.378.000 ໂດລາສະຫະລັດ.
ການສະຫນອງທຶນຄັ້ງນີ້ປະກອບມີໂຄງການພັດທະນາໂຄງລ່າງກະສິກໍາ ເພື່ອສົ່ງເສີມການຜະລິດກະ ສິກຳເປັນສິນຄ້າຕາມແລວທາງເສດຖະກິດຕາເວັນອອກ-ຕາເວັນຕົກ ເປັນເງິກູ້ມູນຄ່າ 39.359.000
ເອັດດີອາຣ໌ ( ທຽບເທົ່າ 60 ລ້ານໂດລາສະຫະລັດ) ເພື່ອເປັນການຮອງຮັບເຂົ້າໃນການເປັນຫນຶ່ງປະເທດ
ສະມາຄົມເສດຖະກິດອາດຊຽນ (AEC) ໃນປີ 2015. ການພັດທະນາຂະແຫນງການໂຄງລ່າງພື້ນຖານກະສິກຳແມ່ນຫນຶ່ງໃນກຸນແຈສຳຄັນ
ຂອງລັດຖະບານ ສປປ ລາວ, ໃນການເສີມຂະຫຍາຍເຂົ້າໃນວຽກງານເສດຖະກິດອາຊຽນເຊັ່ນ:ການເປີດຕະຫລາດ
ສູ່ບັນດາປະເທດໃນອາຊຽນ, ການແຂ່ງຂັນ ແລະ ການພັດທະນາດ້ານເສດຖະກິດພາກພື້ນ, ສະນັ້ນ, ໂຄງການ
ພັດທະນາໂຄງລາງກະສິກຳ ເພື່ອສົ່ງເສີມການຜະລິດກະສິກຳເປັນສິນຄ້າຕາມແລວທາງເສດຖະກິດ ຕາເວັນອອກ-ຕາເວັນຕົກ
ແມ່ນຫນຶ່ງໃນບັນດາໂຄງການບູລິມະສິດ, ເຊິ່ງຈະສຸມໃສ່ການພັດທະນາພື້ນຖານໂຄງລ່າງດ້ານກະສິກຳ ໂດຍຟື້ນຟູລະບົບຊົນລະປະທານທີ່ມີແລ້ວ ແລະ ກໍ່ສ້າງໃຫມ່ໃນບາງແຫ່ງທີ່ມີເງື່ອນໄຂເຫມາະສົມ, ຟື້ນຟູ ແລະ ຍົກລະດັບເສັ້ນທາງຊົນນະບົດ ຈາກເຂດການຜະລິດຫາບ້ານ, ຈາກບ້ານຫາກຸ່ມບ້ານລວມ ທັງານະນອງປັດໃຈຕ່າງໆ
ໃນການຜະລິດ ແລະ ການຂະຫຍາຍຜະລິດຕະພັນກະສິກຳໃຫ້ມີຄວາມຍືນຍົງ, ແນໃສ່ການສົ່ງເສີມການຜະລິດຕາມກົນໄກຕະຫລາດໄປຄຽງຄູ່ກັບການປົກປັກຮັກສາສິ່ງແວດລ້ອມ.
ໂຄງການທີສອງແມ່ນໂຄງການນໍ້າປະປາ ແລະ ສຸຂະພິບານ, ມູນຄ່າ 41 ລ້ານໂດລາສະຫະລັດ, ເຊິ່ງໃນນັ້ນມີເງິນກູ້ ມູນຄ່າ 23.0.47.00 ເອັດສດີອາຣ໌ (ທຽບເທົ່າ 19.378.000 ໂດລາສະຫະລັດ) ແລະ ເງິນຊ່ວຍເຫລືອລ້າ 6 ລ້ານໂດລາສະຫະລັດ, ໂດຍເຫັນໄດ້ຄວາມສຳເລັດໃນການບັນລຸເປົ້າ ຫມາຍຂອງໂຄງການເຊັ່ນ: ການສະຫນອງນ້ຳປະປາທີ່ສະອາດໃຫ້ແກ່ປະຊາຊົນໃນເຂດຕົວເມືອງ, ການສ້າງລະບົບສຸຂະພິບານ ແລະ ການພັດທະນາພື້ນຖານໂຄງລ່າງໃນເຂດຕົວເມືອງ ແລະ ຊົນນະ ບົດ, ເພື່ອສືບຕໍ່ຜົນສຳເລັດດັ່ງກ່າວ ກໍ່ຄືການເສີມສ້າງວຽກເຂົ້າໃນແຜນເພື່ອສາມາດບັນລຸແຜນສະຫະ ສະຫວັດໃນປີ 2015, ທະນາຄານພັດທະນາອາຊີ ເຫັນດີ ສືບຕໍ່ສະຫນັບສະຫນູນລັດຖະບານ ສປປ ລາວ ສຳລັບໂຄງການນ້ຳປະປາ ແລະ ສຸຂະພິບານ, ເຊິ່ງຈະຊ່ວຍໃນການຍົກລະດັບຄວາມ ອາດສາມາດການເຂົ້າເຖິງການນຳໃຊ້ນ້ຳປະປາທີ່ສະອາດຂອງປະຊາຊົນໃນເຂດຕົວເມືອງທີ່ກຳນົດໄວ້, ຍົກສູງສຸຂະພາບຂອງປະຊາຊົນຜ່ານການຍົກລະດັບສຸຂະນາໄມ ແລະ ການຮັກສາຄວາມສະອາດ, ພ້ອມກັນນັ້ນ, ຍັງຊ່ວຍໃນການປະກອບສ່ວນໃຫ້ລັດຖະບານສາມາດ ບັນລຸເປົ້າຫມາຍຂອງການນຳໃຊ້ ນ້ຳປະປາຂອງປະຊາຊົນໄດ້ເຖິງ 80% ໃນປີ 2020, ໂຄງການດັ່ງກ່າວຈະຈັດຕັ້ງປະຕິບັດໃນ 11 ຕົວເມືອງ ຢູ່ໃນ 6 ແຂວງ.
ອີກຫນຶ່ງໂຄງການແມ່ນໂຄງການແຜນງານພັດທະນາພາກເອກະຊົນ ແລະ ວິສາຫະກິດຂະຫນາດ ນ້ອຍ ແລະ ກາງຊຸດທີ II ໄລຍະ 2 ເປັນເງິນກູ້ມູນຄ່າ 12.777.000 ເອັດສດີອາຣ໌(ທຽບເທົ່າ 19.378.000 ໂດລາສະຫະລັດ), ໂດຍສະສະຫນອງທຶນດັ່ງກ່າວກໍເພື່ອຊ່ວຍໃນການຊຸກຍູ້ການຂະຫຍາຍຕົວຂອງເສດຖະກິດ ໂດຍຍົກລະດັບການເຊື່ອມໂຍງວຽກງານການຄ້າໃຫ້ສູງຂຶ້ນ ແລະ ຍົກລະດັບບັນດາວິສາຫະກິດຂອງລາວໃຫ້ກ້າວໄປສູ່ຕະຫລາດສາກົນ ໂດຍສະເພາະແມ່ນວິສາຫະກິດ ຂະຫນາດນ້ອຍ ແລະ ກາງ (SME). ເພື່ອເຮັດໄປຕາມເປົ້າຫມາຍດັ່ງກ່າວນັ້ນ, ສປປ ລາວ ຈະຕ້ອງໄດ້ສືບຕໍ່ເຂຊົ້າໃນການພັດທະນາວຽກງານ SME ແລະ ຂະແຫນງເອກະຊົນ, ເຊິ່ງເປັນເປົ້າຫມາຍຫນຶ່ງຂອງແຜນພັດທະນາເສດຖະກິດສັງ-ຄົມແຫ່ງຊາດ 5 ປີ ຄັ້ງທີ VII, ທະນາຄານພັດທະນາອາຊີຈິ່ງເຫັນໄດ້ເຖິງຄວາມສຳຄັນຂອງວຽກງານ ແລະ ເຫັນດີສືບຕໍ່ສະຫນັບສະຫນູນ ເພື່ອຈັດຕັ້ງປະຕິບັດແຜນງານພັດທະນາພາກເອກະຊົນ ແລະ ວິສາຫະກິດຂະຫນາດດນ້ອຍ ແລະ ກາງ ກໍຄື SME ຊຸດທີ 2 ໄລຍະ II ເພື່ອເສີມຂະຫຍາຍບົດບາດ ແລະ ສ້າງຄວາມອາດສາມາດຂອງພາກເອກະຊົນປະກອບສ່ວນເຂົ້າໃນການພັດທະນາເສດຖະກິດ-ສັງຄົມ ດ້ວຍການຈັດຕັ້ງປະຕິບັດນະໂຍບາຍຊ່ວຍໃຫ້ ພາກເອກກະຊົນໄດ້ເຂົ້າເຖິງແຫລ່ງທຶນ, ການປັບປຸງລະບຽບຫລັກການ ກ່ຽວກັບ ການເພີ່ມທະວີປະສິດ ທິຜົນຂອງ SME ແລະ ການສ້າງຄວາມເຂັ້ມແຂງດ້ານນະໂຍບາຍການຄ້າເພື່ອສົ່ງເສີມການຂະ ຫຍາຍຕົວຂອງ SME.
ບັນດາໂຄງການຕ່າງໆດັ່ງກ່າວໄດ້ມີການລົງນາມຮັບເອົາການສະຫນອງທຶນຂຶ້ນໃນວັນທີ 11 ຕຸລາ 2013 ທີ່ກະຊວງການເງິນ ນະຄອນຫລວງວຽງຈັນ, ໂດຍຕາງຫນ້າລັດຖະບານແຫ່ງ ສປປ ລາວ ລົງນາມຂອງທ່ານ ສັນຕິພາບ ພົມວິຫານ ລັດຖະມົນຕີຊ່ວຍວ່າການກະຊວງການເງິນ ແລະ ຕາງຫນ້າທະນາຄານພັດທະນາອາຊີ ລົງນາມໂດຍທ່ານ ບາເຣນ ເຟຣລິງ ຮັກສາການຜູ້ອຳນວຍການຫ້ອງການທະນາຄານພັດທະນາອາຊີປະຈຳ ສປປ ລາວ, ໂດຍການເຂົ້າຮ່ວມຂອງທ່ານ ດຣ ເພັດ ພົມພິພັກ ລັດຖະມົນຕີຊ່ວຍວ່າການກະຊວງ ກະສິກຳ ແລະ ປ່າໄມ້, ທ່ານ ລັດຕະນະມະນີ ຄູນນິວົງ ລັດຖະມົນ ຕີຊ່ວຍວ່າການກະຊວງ ໂຍທາທິການ ແລະ ຂົນສົ່ງພ້ອມດ້ວຍບັນດາຫົວຫນ້າຫນ້າກົມຮອງກົມຈາກທັງ ສາມກະຊວງ ແລະ ພະນັກງານວິຊາການເຂົ້າຮ່ວມ.